#### Приложение № 6

#### Застрахователни рискове по видове застраховки в зависимост от инвестициите, обект на подпомагане

*1.* ***При застраховка на сгради*** - пожар, вкл. последиците от гасенето на пожара, експлозия, удар от мълния, удар от самолет или друг летателен апарат или предмети, падащи от тях, буря, ураган, градушка, наводнения, свличания или срутвания на земни пластове, падащи дървета и клони вследствие природни бедствия, измокряния в резултат на авария на ВиК, удар на ППС, злоумишлени действия на 3-ти лица (вандализъм).

#### *2. При застраховка на машини, съоръжения, оборудване и обзавеждане -* пожар, вкл*.* последиците от гасенето на пожара, експлозия, удар от мълния, наводнения, измокряния в резултат на авария на ВиК, свличания или срутвания на земни пластове, злоумишлени действия на 3-ти лица (вандализъм), кражба с взлом - ако обекта е затворен или ограден.

*3****. При застраховка на транспортни средства и селскостопанска техника*** - пълно „Каско”, покриващо всички застрахователни рискове включително пожар, експлозия, сблъскване с или удар от ППС и/или други физически тела, в т.ч. и пътнотранспортни произшествия съгласно Закона за движение по пътищата, злоумишлени действия на 3-ти лица (вандализъм), кражба, грабеж.

*4.* ***За прикачния инвентар*** - пожар, експлозия, удар на ППС или животно, непринадлежащо или не под контрола на застрахования или лице на служба при него, със застраховано имущество, злоумишлени действия на 3-ти лица (вандализъм), кражба, грабеж.

*5****. При застраховка на земеделски култури и трайни насаждения*** - градушка, буря и проливен дъжд, измръзване (включително дължащо се на осланяване).

*6.* ***Подпорни конструкции на трайни насаждения (мрежа, тел, колове****)* - пожар, вкл. последиците от гасенето на пожара (за дървени колове), злоумишлени действия на 3-ти лица (вандализъм), кражба с взлом на машини и съоръжения - ако обекта е затворен или ограден.

*7.* ***За напоителни инсталации*** *-* пожар, вкл. последиците от гасенето на пожара, експлозия, удар от мълния, буря, ураган, наводнения, свличания или срутвания на земни пластове, злоумишлени действия на 3-ти лица (вандализъм), кражба с взлом на машини и съоръжения - ако обекта е затворен или ограден.

*8****. За безпилотни летателни системи и прилежащия към тях инвентар*** - пожар, вкл. последиците от гасенето на пожара, експлозия, удар от мълния, буря, ураган, пороен дъжд, градушка, наводнения, измокряния в резултат на авария на ВиК, сблъскване с и удар от физически тела и/или животно, сблъскване или падане на летателното тяло или част от него, авария с товарни и разтоварни машини при товарене и разтоварване, замръзване, умишлен палеж, злоумишлени действия на 3-ти лица (вандализъм), кражба, грабеж, падащи предмети.